**LÄHTEÜLESANNE TAHU VAATETORNI PROJEKTEERIMISEKS**

**Käesoleva töö raames tellitakse RMK uue külastuskorraldusliku taristu: Tahu vaatetorni, objekt asub** Lääne maakonnas, Lääne-Nigula vallas, Tahu külas, [Tahu õpperajal](https://loodusegakoos.ee/kuhuminna/kaitsealad/silma-looduskaitseala/1210) Aasa kinnistul 52001:005:2830, **ehitusprojekt**.

Projekteerimistöö eesmärk on RMK Tahu vaatetorni ehitusprojekt, mis vastab standardile EVS 932:2017 (Ehitusprojekt) ning Majandus- ja taristuministri määrusele nr. 97 (RT I, 18.07.2015, 7),

**Projekteerimistöö aluseks on Lääne-Nigula Vallavalitsuse projekteerimistingimused – 2411802/02981**

Projekteerimistööde käigus tuleb:

koostada rajatiste projekt vastavalt käesolevale lähteülesandele ja muudele alusdokumentidele (vt. lisad);

* tellida geodeetiline mõõdistusjoonis;
* koostada eelprojekt;
* koostada tööprojekt;
* koostada projekti tööde organiseerimise osa, sh:
  + transpordi liiklusskeemid ja vastava märgistuse paiknemine;
  + materjalide ladustamise kohad;
  + arvestada kaitsealuste liikide kaitse-eeskirjadest ja seadustest tulenevaid kitsendusi;
  + vajadusel seada transpordile ja ehitustehnikale piirangud;
  + ehitusaegne jäätmekäitlus
* koostada rajatiste hooldusjuhend
* hankida
  + ehitusluba (riigilõivu tasub tellija)

**1. TARISTU EESMÄRK ja KÜLASTUSKOORMUS**

Tahu vaatetorn on mõeldud avalikuks kasutamiseks.

Tahu vaatetorn pakub häid võimalusi Silma looduskaitseala elupaikade ja linnustiku tutvustamiseks. Silma looduskaitseala on rahvusvahelise tähtsusega märgala (Ramsari ala). Silma looduskaitseala kaitse-eesmärgiks on mh kaitsta rahvusvahelise tähtsusega veelindude rändepeatus-, pesitsus- ja sulgimispaiku, looduslikke ja poollooduslikke kooslusi, kaitsealuseid liike ja nende elupaiku. Tagalahe-Sutlepa sihtkaitsevööndi, kus vaateplatvorm paikneb, kaitse-eesmärk on vee-, ranna-, niidu-, soo- ja metsakoosluste säilitamine või taastamine, looduse mitmekesisuse ja maastikuilme säilitamine ning kaitsealuste liikide elupaikade kaitse.

Tahu vaatetornini viib ca 1,4 km pikkune Tahu õpperada, mis on pinnasrada, mis läbib ka karjatatavaid alasid. Avanevad suurepärased vaated hooldatud rannaniitudele ja Tahu lahele. Kuna Silma looduskaitseala on tuntud oma väikeste lahesoppide, rannikulõugaste, roostike ja rannaniitude poolest, on see suurepärane ala linnuvaatluseks. Kaitseala loomisega rajati mitmeid vaatetorne, vaateplatvorme ja õpperadu, et siinset loodust tutvustada ja eksponeerida. Paraku on enamus taristust rajatud eramaadele ja nende avalikult avatuna hoidmine pole olnud kõikjal võimalik. Tahu vaatetorn asub eramaal, Aasa kinnistul, mille kasutamiseks on RMK-l seatud notariaalne isiklik kasutusõigus RMK kasuks.

Silma looduskaitseala vaatetornide külastajateks on loodushuvilised ja spetsiifilisemalt võib öelda ka linnuhuvilised, samuti matkajad ja teised piirkonnas viibivad külastajad. Külastusmahu seiret Tahu vaatetorni juures tehtud ei ole Silma looduskaitsealal on külastusmahu seiret teostatud Saare õpperajal ja selle 2021-2022. a keskmine külastatavus on 2023 külastuskorda.

Projekteeritav taristu peab olema võimalikult pika kasutuseaga (puitrajatiste ja -detailide puhul minimaalselt 20 aastat).

Projekteerimiseks annab Tellija kasutada Projektibüroo OÜ, Võnnussaare vaatetorni rekonstrueerimise ehituskonstruktiivse tööprojekti (lisa 3), mille stiili näitel kavandada Tahu vaatetorn sarnase stiiliga (Töö nr 23123).

Projekteerimisel lähtuda materjalide valikust, mis tagaks objekti taristu pikaajalise kasutuse.

**2. TARISTU FUNKTSIOONID JA kasulikUD pinNAd**

|  |  |
| --- | --- |
| PÕHIFUNKTSIOON | *Metsakaitseline külastajat suunav taristu* |
|  |  |

**3. TARISTU ANDMED, ASENDIPLAANILINE LAHENDUS**

|  |  |  |
| --- | --- | --- |
| Taristu element | kogus | täpsustus |
| Vaatetorn | 1 | Ca 5 m kõrge ja kuni 40 m2 suuruse ehitisaluse pinnaga |

**4. RAJATISTE TEHNILISED ANDMED, NÕUDED**

|  |  |
| --- | --- |
| Vaatetorn | Ca 5 m kõrge ja kuni 40 m2 suuruse ehitisaluse pinnaga, puitkonstruktsioonidega ühe platvormiga vaatetorn |

**5. KAITSET JA TEGEVUSI REGULEERIVAD AKTID**

|  |  |  |
| --- | --- | --- |
| *Seadused* | [*Looduskaitseseadus*](https://www.riigiteataja.ee/akt/110072020057?leiaKehtiv) |  |
| [*Metsaseadus*](https://www.riigiteataja.ee/akt/110072020075?leiaKehtiv) | *Järgida Metsaseadusest tulenevaid piiranguid.* |
| [*Veeseadus*](https://www.riigiteataja.ee/akt/110122020036?leiaKehtiv) | *Järgida Veeseadusest tulenevaid piiranguid.* |
| [*Liiklusseadus*](https://www.riigiteataja.ee/akt/110122020015?leiaKehtiv) | *Parkimine ja liikluskorraldus peab olema reguleeritud vastavalt Liiklusseaduses sätestatud korrale.* |
| [*Tuleohutuse seadus*](https://www.riigiteataja.ee/akt/110122020035?leiaKehtiv) | *Järgida Tuleohutuse seadusest tulenevaid piiranguid.* |
| [*Ehitusseadustik*](https://www.riigiteataja.ee/akt/110122020005?leiaKehtiv) | *Järgida Ehitusseadustiku sätteid.* |
| [*Planeerimisseadus*](https://www.riigiteataja.ee/akt/111062024012?leiaKehtiv) | *Järgida Planeerimisseaduse sätteid.* |
| Määrused, nõuded, planeeringud, arengukavad | *Majandus- ja taristuministri määrus nr 43* [*„Nõuded ajutisele liikluskorraldusele“*](https://www.riigiteataja.ee/akt/119072018012) |  |
| *Majandus- ja taristuministri määrus nr 34* „*[Topo-geodeetilisele uuringule ja teostusmõõdistusele esitatavad nõuded](https://www.riigiteataja.ee/akt/119042016003)*“ |  |
| [*Silma looduskaitseala kaitse-eeskiri*](https://www.riigiteataja.ee/akt/116022016005) | *Objekt asub Silma looduskaitsealal* |
| RMK sisesed korrad, juhendid | *RMK külastusobjektide komplektsuse ja korrasoleku juhis* | *Lisatud lähteülesandele (lisa 2).* |
| [*RMK firmastiili käsiraamat*](https://media.rmk.ee/files/RMK_CVI_2013.pdf) |  |

**6. NÕUDED HOONE (RAJATISE) KUJUNDUSELE, MATERJALIDELE**

|  |
| --- |
| - uue projekteeritava taristu kujundus peab mõjuma ühtse tervikuna, sobima ümbritsevasse keskkonda ning arvestama lähiümbruse väljakujunenud arhitektuurset eripära, kujunduslikku stiili ja ehitustavasid;  - projekteeritavad taristu elemendid peavad maastikku sobituma ning tagama võimalikult maastiku hea seisundi säilimise;  - kinnitusvahendid kuumtsingitud, va. juhul, kui pikemaajalise hea seisundi säilimiseks on otstarbekas kasutada teisi lahendusi;  - vaatetorni platvormile kavandada pink;  - võrreldes Võnnussaare vaatetorni lahendusega, kavandada vaatetorni tugipostid lühemad, selliselt, et need jääksid platvormi põrandalaudise alla;  - Kuna vana vundamendi metallosa ei olnud Tahus võimalik säilitada, kavandada vaatetorni puittalade alla metall kruvivaiadel vundament. |

**7. MUUD ERINÕUDED**

|  |
| --- |
| 1. Projekt peab mh sisaldama detailset ehitustööde ja materjalide loetelu koos mahtude määramisega, mis võimaldab ehitustööde (riigi)hanke läbiviimist ja ehitushinna määramist.  2. Jooniste autoriõigused lähevad töö üleandmisega üle RMK-le. |

**8. PROJEKTEERIMISTÖÖDE TÄHTAJAD**

|  |
| --- |
| Projekteerimistööde kõikide etappide teostamiseks alates hankelepingu sõlmimisest on 3 kuud.  Ehitusprojekti koostaja autorijärelevalve lõpeb ehitustööde lõppemisega. |

**9. LISAD:**

Lisa 1. Kaitseväärtuste väljavõte (KVV, versioon vastavalt juurdepääsupiirangule).

Lisa 2. RMK külastusobjektide komplektsuse ja korrasoleku kord.

Lisa 3. Projektibüroo OÜ, Võnnussaare vaatetorni rekonstrueerimise tööprojekt (Töö nr 23123).

|  |  |
| --- | --- |
| **Koostas:** | Marju Pajumets |
| **Kuupäev:** | 03.10.2024 |